Nu bliver det billigere at gå i teateret end i biografen, hvis man er ung i Aarhus.

Aarhus Teater satser nemlig stort på ungdommen og vil lade unge under 25 år købe billetter til teatrets egne forestillinger for kun 50 kroner fra næste sæson.

Læs også : Flere ser Det Kongelige Teater i deres hjemby

Mangler unge

Målet er at få andelen af børn og unge i teatret op på 30 procent i løbet af de næste par år - og det kræver omkring 8000 flere gæster end i dag, fortæller teaterdirektør Henning Kærsgaard.

- Vi skal have nogle flere i teatret, og vænnet de unge mennesker til at komme i teatret i stedet for i biografen. Vi har mistet mange tilskuere de sidste år, så derfor vil vi gerne have nogle tilbage igen. Og da Aarhus er en stor studieby, er der masser af unge at tage af, siger han.

Dyr forretning

Initiativet koster to millioner kroner, og bliver en underskudsforretning for teatret. Alligevel tør direktør Henning Kærsgaard godt give lovning på de billige billetter.